টেকনাফ হোয়াইক্যং নয়াবাজার এলাকা থেকে ২ ডাকাত আটক করেছে পুলিশ। ২৮ জুন মঙ্গলবার বিকেলে নয়াবাজার এলাকায় অভিযান চালিয়ে এদেরকে আটক করা হয়েছে। আটককৃতরা হল, হোয়াইক্যং নয়াবাজার এলাকার ছৈয়দ আহমদের পুত্র মোঃ ইউসুফ (১৭) ও একই এলাকার নুর আহমদের পুত্র মোঃ ইউনুছ (২৪)। জানা যায়, গত ২০ জুন রাতে টেকনাফ-কক্সবাজার মহাসড়কে হোয়াইক্যং নয়াবাজার এলাকায় একটি রোড ডাকাতি সংঘঠিত হয়। এসময় ডাকাতরা সড়কে ব্যারিকেড দিয়ে একটি পাজেরো জিপের পথ গতিরোধ করে যাত্রীদের কাছ থেকে নগদ টাকা,  ঘড়ি, মোবাইল ও প্রয়োজনীয় কাগজপত্র ছিনিয়ে নেয়। এঘটনায় জনৈক জসীম বাদী হয়ে অজ্ঞাতনামা আসামী দেখিয়ে থানায় মামলা দায়ের করে। এ ঘটনায় জড়িত সন্দেহে উক্ত ২ ব্যক্তিকে আটক করা হয়।  হোয়াইক্যং পুলিশ ফাড়ীর ইনচার্জ কাজী নাজমূল হক জানান, সৃষ্ট ডাকাতির ঘটনা তদন্ত করতে গিয়ে ডাকাতির সাথে সম্পৃক্ততা থাকায় এদের আটক করা হয়েছে।